VS002380
Datum: 1996-06-14T02:00:00.000+02:00
datum_sodbe_i_stopnje: 2006-12-01T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice - izguba okončin in drugih organov in njihove posledice
fischer: zelo hudi primeri
odskodnina: 135.620,10 EUR (primerna odškodnina), glede na ugotovljeno soodgovornost tožnika dosojen ustrezno zmanjšan znesek
opombe: II Ips 945/2008. Reviziji toženih strank je bilo delno ugodeno v zvezi z odločitvijo o obrestnem delu zahtevka. V preostalem delu je bila revizija toženih strank in v celoti tožeče stranka, zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Srednješolec v 4. letniku; izšolal se je za računalniškega tehnika. Soodgovornost tožeče stranke je bila ocenjena na 10%.

## Škodni dogodek

Prometna nesreča.

## Poškodba

Pretres možganov, odrgnina glave, rana na nosu, zlom nosnih kosti, odrgnina leve strani obraza in vratu, predirna rana na ustnici, rana na desni podlahti, zmečkanina desne brahialne mišice in mišic iztezalk desnega zapestja, odprt izpah dlančnično členčnega sklepa mezinca desnice, trana na desni roki in 5. prstu desnice, odprt zdrobljen zlom desne stegnenice, rana na desnem stegnu, odrgnina spodnjega dela desne goleni, zlom korenine, izguba desnega sekalca zgoraj in zlom korenine krone 1. sekalca levo zgoraj. Zdravljenje je trajalo 9 let in 4 mesece.

## Telesne bolečine

45.902,19 EUR Hude stalne bolečine – 168 dni, srednje hude – 1 leto, stalne lažje – 3 leta, ki so bile prisotne tudi po končanem zdravljenju, predvsem v spodnjem udu po zahtevnejših fizičnih aktivnostih, daljši hoji ali stoji in ob spremembah vremena; te bodo kot lažje do srednje prisotne tudi v bodoče.

#### Hospitalizacija

11 operacij (ena od hospitalizacij je trajala kar 339 dni).

#### Ambulantno zdravljenje

Številni pregledi pri specialistih in izbranem zdravniku. Fizioterapija.

#### Rehabilitacija

V zdravilišču.

#### Nevšečnosti med zdravljenjem

Splošne, lokalne in spinalne narkoze, infuzije, injekcije, plastična operacija, številna prevezovanja, jemanje analgetikov in antibiotikov, odvzemi krvi, več RTG, MR, CT, perfuzija, odstranjevanje šivov, ekstenzija spodnjega uda, akutno gnojno vnetje stegnenice, fistule, hoja z berglami, invalidski voziček, ortopedski čevelj.

## Strah

14.605,24 EUR Primarnega strahu ni – nezavest ob nesreči, sekundarni strah je trajal ves čas zdravljenja.

## Zmanjšanje življenjske aktivnosti

62.593,89 EUR ZŽA je 70%. Trajne posledice – funkcionalna okvara desnega zgornjega in spodnjega uda hude stopnje. Ta se kaže v omejitvi gibanja prstov in zapestja ter oslabljeni moči predvsem iztegovalk prstov. Desni spodnji ud je skrajšan za več kot 9 cm, kar onemogoča hojo brez ortoze. Brez povišice hoja ni onemogoča ali pa le s poskakovanjem po levi nogi. Hudo je omejena tudi gibljivost kolena, ki je tudi nestabilno. Desnega stopala ne more dvigovati prek srednjega položaja, kar otežuje hojo po neravnem terenu in po stopnicah. Lažja funkcionalna motnja je tudi posledica brazgotine na ustnici. Huda anatomska posledica je deformacija desne stegnenice, ki je tudi mehanično oslabela. Povsem mu je onemogočena športna aktivnost, že hoja na kratke razdalje je težavna. Zaradi omejen gibljivosti kolena ne more voziti kolesa ali avtomobila; ta omejitev je celo večja kot pri nošnji proteze zaradi podkolenske amputacije. Težko sedi zaradi obremenjevanja hrbtenice. Ima občutke parastezije. Težko se oblači, omejen je pri higieni, nošnji lažjih bremen. Tudi svoje delo opravlja s povečanim naporom. Zardi vseh težav je motena koncentracija. Težave s kolenom se bodo stopnjevale. Estetske posledice (brazgotine, šepanje) omejujejo njegovo družabno življenje in možnost za formiranje družine. Počuti se nekoristnega.

## Skaženost

12.518,78 EUR Globoka brazgotina na podlahti, nepregiben mezinec v vseh sklepih, deformiran desni dlančnično členčni sklep pri napravi pesti, prikrajšava desnega spodnjega uda (nujnost ortopedske obutve s povišico), globoke brazgotine na stegnu, ohlapno mišičje stegna, slabo gibljivo koleno, šepajoča hoja.

---

ZOR člen 200, 203